cyanic-selkie/wikianc huggingface dataset:
Fredrik Vilhelm IV
Fredrik Vilhelm sai sydänkohtauksen vuonna 1857. Se jätti kuninkaan osittain halvaantuneeksi ja älyllisesti toimintakyvyttömäksi. Hänen veljensä Vilhelm toimi sijaishallitsijana aina kuninkaan kuolemaan 1861 asti, minkä jälkeen Vilhelm nousi virallisesti valtaan nimellä Vilhelm I.
Leijut (suku)
Sukuun kuuluu 11 lajia.
Kaarle Krohn
Kaarle Leopold Krohn (10. toukokuuta 1863 Helsinki – 19. heinäkuuta 1933 Sammatti ) oli suomalainen kielitieteilijä, kansanrunouden tutkija ja Helsingin yliopiston suomalaisen ja vertailevan kansanrunoustutkimuksen professori.
Kaarle Krohn tuli tunnetuksi suomalaisen kansanrunoustieteellisen metodin, ns. historiallis-maantieteellisen metodin, kehittäjänä. Metodilla pyritään selvittämään runon, myytin, legendan tai sadun varhaisvaiheita, kulkeutumista ja muuntumista. Metodi perustui saman runon tai sadun eri toisintojen vertailuun. Analysoimalla toisintojen maantieteellistä levinneisyyttä Krohn pyrki rekonstruoimaan runon eri aikoina esiintyneet versiot todennäköistä alkuversiota myöten.
Metodin kehitti alun perin Kaarle Krohnin isä, Helsingin yliopiston kielitieteen professori Julius Krohn. Kaarle Krohn jatkoi isänsä työtä ja teki metodista kansainvälisesti tunnetun. Sitä kutsutaan nykyään paitsi maantieteellis-historialliseksi metodiksi, myös suomalaiseksi tutkimusmenetelmäksi (The Finnish Research Method). Metodia pidetään folkloristiikan ensimmäisenä tieteellisenä menetelmänä.
David Rundblad
Nils David Rundblad (s. 8. lokakuuta 1990 Lycksele, Ruotsi) on ruotsalainen jääkiekkopuolustaja, joka pelaa SHL-joukkue MoDo Hockeyssa. Hän on pelannut urallaan aiemmin NHL:ää Ottawa Senatorsissa, Phoenix Coyotesissa ja Chicago Blackhawksissa yhteensä 113 runkosarjaottelua tehopistein 4+21=25 ja kahdeksan pudotuspeliottelua ilman tehopisteitä. Rundblad oli voittamassa Blackhawksissa Stanley Cupia vuonna 2015. Alunperin hänet varasi NHL:ään St. Louis Blues ensimmäisellä kierroksella 17. pelaajana vuonna 2009. Rundblad laukoo oikealta.
Kaarle Krohn
Tutkimuksillaan Kaarle Krohn pyrki selvittämään kysymystä Kalevalan runojen alkuperästä. Krohn päätyi siihen, että runot olivat syntyneet Länsi-Suomessa, josta ne sittemmin olivat levinneet Karjalaan ja Inkeriin. Aikaisemmissa tutkimuksissaan Krohn oli taipuvainen pitämään runoja pakanallistuneina versioina kristillisistä kertomuksista. Vuonna 1918 ilmestyneessä kaksiosaisessa tutkimuksessaan Kalevalankysymyksiä hän omaksui uuden käsityksen, jonka mukaan runot suurelta osin perustuivat historiallisiin tositapahtumiin.
David Rundblad
Uran alku Ruotsissa
Rundblad on Lycksele SK:n kasvatti. Hän debytoi seuran miesten joukkueessa vain 14-vuotiaana kaudella 2004–2005 Ruotsin neljänneksi korkeimmalla sarjatasolla maan II-divisioonassa. Rundblad siirtyi Skellefteå AIK:n organisaatioon kaudeksi 2006–2007. Kaudella 2007–2008 hän oli seuran J20-joukkueen toiseksi paras pistemies Erik Karlbergin jälkeen. Rundblad jakoi koko J20 SuperElitin puolustajien pistepörssin viidennen sijan Luleå HF:n Johan Petterssonin kanssa. Hän voitti myös sarjan pohjoisen divisioonan puolustajien piste- ja maalipörssin. Rundblad debytoi samalla kaudella myös Elitserienissä, jossa hän pelasi kuusi runkosarjaottelua ilman tehopisteitä.
Kaarle Krohn
Krohn otti myös kantaa Kalevalan Sammon alkuperään ja asettui aluksi tukemaan isänsä käsitystä, jonka mukaan Sampo oli aurinko. Myöhemmin hän tarkisti kantaansa ja päätyi 1920-luvulla tukemaan Uno Harvan teoriaa Sammosta maailmanpuu-myytin ilmentymänä. Sammon ryöstöstä kertova runo kuitenkin perustui Krohnin mielestä Gotlantiin tehtyyn ryöstöretkeen.
David Rundblad
Uran alku Ruotsissa
Toukokuussa 2008 Rundblad teki Skellefteån kanssa kolmivuotisen Elitserien-sopimuksen. Hän pelasi liigassa varsinaisella tulokaskaudellaan 2008–2009 45 runkosarjaottelua tehden kymmenen syöttöpistettä ja kymmenen pudotuspeliottelua tehopistein 1+1=2. Rundblad teki Elitserien-uransa avausmaalin kuudennessa puolivälieräottelussa 14. maaliskuuta 2009 Linköping HC:tä vastaan. Hän pelasi osan kaudestaan vielä myös Skellefteån J20-joukkueessa, jossa Rundblad teki kymmenessä ottelussa tehot 8+7=15.
Kaarle Krohn
Krohn oli Suomalaisuuden liiton puheenjohtaja vuonna 1907.
Kaarle Krohnin veli oli säveltäjä ja musiikintutkija Ilmari Krohn ja sisaria kirjailijat Helmi Krohn ja Aino Kallas. Hänen serkkunsa oli säveltäjä Mikael Nyberg.
David Rundblad
Uran alku Ruotsissa
St. Louis Blues varasi Rundbladin ensimmäisellä kierroksella 17. pelaajana NHL:n varaustilaisuudessa 2009. Kaudella 2009–2010 hän pelasi Elitserienissä 47 runkosarjaottelua tehopistein 1+11=12 ja 12 pudotuspeliottelua tehden yhden syöttöpisteen. Atlant Mytištši Rundbladin toisella kierroksella 43. pelaajana KHL:n varaustilaisuudessa 2010.
Kesäkuussa 2010 Rundblad teki kolmivuotisen NHL-tulokassopimuksen St. Louis Bluesin kanssa. Hänet lainattiin päivää myöhemmin vielä kaudeksi 2010–2011 Skellefteån Elitserien-joukkueeseen. Vain noin kaksi viikkoa myöhemmin Blues kauppasi Rundbladin NHL:n varaustilaisuuden 2010 yhteydessä Ottawa Senatorsiin vaihdossa ensimmäisen kierroksen varausvuoroon, jonka Blues käytti hyökkääjä Vladimir Tarasenkoon. Kaudella 2010–2011 Rundblad teki todellisen läpimurtonsa Elitserienissä tekemällä 55 runkosarjaottelussa tehot 11+39=50, joilla hän voitti koko Elitserienin syöttöpörssin, puolustajien pistepörssin ja sijoittui pistepörssissä kolmanneksi edellään vain joukkuetoverit Joakim Lindström ja Mikko Lehtonen. Rundblad jäi vain kolmen tehopisteen päähän Elitserienin kaikkien aikojen puolustajien yhden kauden piste-ennätyksestä, joka on David Petrasekin (15+38=53) hallussa edelliseltä kaudelta 2009–2010. Pudotuspeleissä Rundblad jakoi tehoilla 3+7=10 Skellefteån sisäisen syöttöpörssin voiton Joakim Lindströmin kanssa sekä Elitserienin puolustajien piste- ja syöttöpörssin voiton Färjestad BK:n Magnus Nygrenin kanssa. Hän voitti kauden päätteeksi SHL-hopeaa. Rundblad palkittiin Elitserienin parhaana puolustajana Salming Trophylla ja hänet valittiin Ruotsin jääkiekon tähdistökentälliseen.
NHL-tulokassopimus Ottawa Senatorsiin ja kauppaaminen Phoenix Coyotesiin
Rundblad siirtyi kaudeksi 2011–2012 Ottawa Senatorsin organisaatioon. Hän otti harjoitusleirin päätteeksi paikan seuran NHL-vahvuudesta. Rundblad teki NHL-debyyttinsä runkosarjan kolmannella kierroksella 11. lokakuuta 2011 Minnesota Wildia vastaan. Hän sai ottelussa jääaikaa 20.59 minuuttia, josta ylivoimalla 2.50 minuuttia. Rundbladille merkittiin ottelusta teholukema –1. NHL-uransa avausmaalin hän teki 27. marraskuuta 2011 Carolina Hurricanesia vastaan. Rundblad pelasi Senatorsissa alkukauden aikana 24 runkosarjaottelua tehopistein 1+3=4, kunnes siirtyi joulukuussa seura kauppasi hänet ja vuoden 2012 toisen kierroksen varausvuoron Phoenix Coyotesiin vaihdossa hyökkääjä Kyle Turrisiin. Coyotesissa hän ei kuitenkaan onnistunut vakiinnuttamaan paikkaansa pelaavassa kokoonpanossa. Rundblad pelasi siellä loppukaudella kuusi runkosarjaottelua tehden kolme syöttöpistettä, mutta suurimman osan loppukaudestaan hän pelasi kuitenkin AHL-joukkue Portland Piratesissa, jossa Rundblad pelasi 30 runkosarjaottelua tehopistein 7+9=16.
Kauden 2012–2013 Rundblad aloitti Portland Piratesin AHL-joukkueessa osaksi NHL:n työsulun vuoksi. Työsulku päättyi tammikuussa 2013, mutta hänet lähetettiin harjoitusleirin päätteeksi kuitenkin takaisin farmiin, jossa Rundblad pelasi suurimman osan myös loppukaudestaan. Hän oli Piratesin tehokkain puolustaja tehoilla 9+30=39, joilla Rundblad jakoi koko AHL:n puolustajien pistepörssin kahdeksannen sijan Springfield Falconsin Nick Holdenin, Connecticut Whalen Logan Pyettin ja Houston Aerosin Brian Connellyn kanssa. Hän pelasi kauden aikana myös AHL:n tähdistöottelussa. Rundblad pelasi kauden aikana NHL:ssä kahdeksan runkosarjaottelua tehden yhden syöttöpisteen.
Yksisuuntainen jatkosopimus Coyotesiin ja kauppaaminen Chicago Blackhawksiin
Heinäkuussa 2013 Rundblad teki Phoenix Coyotesin kanssa kaksivuotisen ja yksisuuntaisen jatkosopimuksen. Hän pelasi alkukaudella pienessä roolissa 12 runkosarjaottelua tehden yhden syöttöpisteen, kunnes helmikuussa 2014 seura lähetti Rundbladin peliajan perässä farmijoukkue Portland Piratesiin. NHL:n siirtotakarajalla maaliskuussa Coyotes kauppasi hänet ja puolustaja Mathieu Brisebois'n Chicago Blackhawksiin vaihdossa saman vuoden varaustilaisuuden toisen kierroksen vuoroon. Rundblad liittyi heti Blackhawksin NHL-vahvuuteen ja hän pelasi loppukaudella viisi runkosarjaottelua ilman tehopisteitä. Kauden 2014–2015 Rundblad pelasi kokonaan Blackhawksin NHL-joukkueen vahvuudessa, jossa hän pelasi 49 runkosarjaottelua tehopistein 3+14=17 ja viisi pudotuspeliottelua ilman tehopisteitä. Rundblad jäi pudotuspeleissä pieneen rooliin. Hän pelasi kahdessa Stanley Cup-finaaliottelussa, mutta kesken ottelusarjan Rundblad ja Kyle Cumiskey putosivat kuitenkin kokoonpanosta Trevor van Riemsdykin ja Kimmo Timosen noustua sinne takaisin. Hän voitti kauden päätteeksi Stanley Cup-mestaruuden.
Kesäkuussa 2015 Rundblad teki Chicago Blackhawksin kanssa kaksivuotisen ja yksisuuntaisen jatkosopimuksen, joka tuo hänelle 1,05 miljoonaa dollaria kaudessa. Rundblad pelasi alkukaudella 2015–2016 varsin pienessä roolissa yhdeksän ottelua, kunnes joulukuussa seura asetti hänet siirtolistalle. Koska mikään toinen NHL-seura ei napannut Rundbladia vuorokauden kuluessa, hänet lähetettiin AHL-joukkue Rockford IceHogsin vahvuuteen. Ennen ensimmäistäkään siellä pelattua ottelua tammikuussa 2016 Blackhawks kuitenkin lainasi Rundbladin loppukauden kattavalla sopimuksella Sveitsin National League A:n ZSC Lionsiin, jonne hänet halusi päävalmentaja Marc Crawford. Rundblad pelasi siellä 11 runkosarjaottelua tehden yli piste per peli-tahdilla tehot 2+13=15 sekä neljä pudotuspeliottelua tehden yhden syöttöpisteen. Hän pelasi myös kaksi Sveitsin Cupin ottelua tehopistein 1+1=2. Turnaus päättyi ZSC:n voittoon. NLA-kautensa päätyttyä Rundblad palasi maaliskuussa IceHogsin AHL-joukkueeseen. Hän pelasi siellä kymmenen ottelua, kunnes huhtikuussa Rundblad nostettiin Blackhawksin NHL-vahvuuteen. Hän pelasi siellä yhdeksän runkosarja- ja kolme pudotuspeliottelua.
NHL-sopimuksen purku ja paluu Sveitsiin
Heinäkuussa 2016 Chicago Blackhawks asetti Rundbladin ehdottomalle siirtolistalle purkaakseen hänen sopimuksensa. Seuran GM Stan Bowmanin mukaan aloite purkuun tuli Rundbladilta. Syyskuussa hän palasi kauden 2016–2017 kattavalla sopimuksella NLA-joukkue ZSC Lionsiin. Rundblad oli joukkueen tehokkain puolustaja tehoilla 6+21=27, joilla hän sijoittui liigan puolustajien pistepörssissä kymmenenneksi.
KHL-vuodet 2017–2022
Kaudeksi 2017–2018 Rundblad siirtyi vuoden mittaisella sopimuksella KHL-seura SKA Pietariin. Hänen kautensa osoittautui kuitenkin vaikeaksi ja hän teki 39 runkosarjaottelussa vain tehot 2+9=11. Pudotuspeleissä Rundblad sai tililleen vain kaksi ottelua. Hän teki huhtikuussa 2018 kuitenkin kaksivuotisen jatkosopimuksen SKA:n kanssa. Kaudella 2018–2019 Rundblad valittiin 31. joulukuuta 2018 KHL:n viikon puolustajaksi.
Kesken kauden 2019–2020, KHL:n siirtotakarajalla joulukuussa 2019 SKA Pietari kauppasi Rundbladin HK Sotšiin rahallista korvausta vastaan. Tammikuussa 2020 hän teki seuran kanssa kaksivuotisen jatkosopimuksen. Venäjän hyökättyä Ukrainaan helmikuussa 2022 Rundblad jätti Sotšin ja poistui Venäjältä ruotsalaisen Norran-lehdelle antamansa haastattelun mukaan suomalaisdiplomaatin avustuksella.
Siirtyminen Kärppiin
Kaudeksi 2022–2023 Rundblad siirtyi vuoden mittaisella sopimuksella SM-liigajoukkue Oulun Kärppiin. Hän oli joukkueen tehokkain puolustaja tehoilla 6+20=26.
Paluu Ruotsiin
Rundblad palasi kaudeksi 2023–2024 kotimaahansa ja hän siirtyi kaksivuotisella sopimuksella SHL:n (ent. Elitserien) nousijajoukkue MoDo Hockeyn riveihin.
Maajoukkueura
Rundblad edusti Ruotsia MM-kilpailuissa vuonna 2011, jolloin hän voitti hopeaa. Yhteensä Rundblad on pelannut 25 A-maaottelua tehopistein 1+5=6. Hän teki A-maajoukkuedebyyttinsä vain 19-vuotiaana LG Hockey Gamesissa 29. huhtikuuta 2010 Tukholman Globenissa Tšekkiä vastaan. Rundblad merkittiin Ruotsin kakkospuolustajapariin Victor Hedmanin viereen. Ensimmäisen ja toistaiseksi ainoan A-maajoukkuemaalinsa hän teki 14. huhtikuuta 2010 harjoitusottelussa Sveitsiä vastaan.
Rundblad pelasi myös alle 20-vuotiaiden MM-kilpailuissa vuosina 2009 ja 2010, joista jälkimmäisessä turnauksessa hän toimi Ruotsin varakapteenina. Vuoden 2009 turnaus päättyi hopeaan ja vuoden 2010 turnaus pronssiin. Rundblad pelasi myös alle 18-vuotiaiden MM-kilpailuissa vuonna 2008.
Rundblad pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Rundblad on pelannut 30 nuorten ja 26 poikien maaottelua.
Muuta
Rundbladin isoveli Peter on pelannut puolustajana Ruotsin alemmissa sarjoissa. Veljesten isä on naimisissa Skellefteå AIK:n SHL-joukkueen lääkäri Karin Granbergin kanssa. Joukkueessa pelaa puolustajana Karinin poika Petter Granberg, joka on pelannut urallaan 45 NHL-ottelua ja voittanut maailmanmestaruuden vuonna 2013. Rundblad pelasi velipuolensa joukkuetoverina Skellefteåssa.
Porter
Porter voi tarkoittaa seuraavia:
Haukilammi (Tammelan Vehmaankulma)
Maantiede
Järven pinta-ala on 5,1 hehtaaria ja sen pituus on 450 metriä ja leveys 250 metriä. Siihen laskee kymmenen suo-ojaa, joista yksi muuttuu Marjasuolla 2,4 kilometriä pitkäksi Haukilamminojaksi, joka laskee Pääjärveen Kynnysharjun itäpuolelle.
Järven rantaviiva on 1,4 kilometriä pitkä ja sen ranta on pääosin suomaata, jota ympäröi moreenipohjainen metsämaasto. Järven itäpuolella kulkee pitkittäisharju, joka kuuluu Kaartjärveltä asti ja Pääjärvellä Kynnysharjuna jatkuvaan harjujaksoon. Järven laskuoja virtaa sen poikki ennen kääntymistään Pääjärveä kohti.
The Legend of Spyro: A New Beginning
The Legend of Spyro: A New Beginning on The Legend of Spyro -sarjaan kuuluva toimintapeli. Peli on julkaistu vuonna.
Pelisarjan tarina uudistettiin kokonaan, minkä vuoksi tämän ja sitä seuraavien Spyro-pelien juoni ei mitenkään liity aiempiin Spyro-peleihin. Peli vie pelaajan Spyron menneisyyteen tutkimaan hänen alkuperäänsä ja kohtaloaan.
Tasot täytyy pelata järjestyksessä eikä aikaisemmille tasoille pääse myöhemmin. Tämä Spyro-peli poikkeaa edeltäjistään rutkasti, sillä pelistä löytyy myös keräilyn lisäksi taistelua. Koko peli on käytännössä vaihdettu tasohyppelystä mäiskinnäksi. Ainoa kerättävä tavara ovat vaan ainoastaan energiakiteet, joita saa hakkaamalla kristalleja ja vihollisia. Vihreistä kiteistä palautuu manamittari täyteen, punaisista elämäpisteitä. Siniset kiteet lisäävät iskujen tuhovoimaa. Valikosta löytyy ns. elementtimittari, jota päivittämällä yltää seuraavalle voimatasolle tietyn elementin kohdalla. Päivitettävän elementin saa valita itse. Tarina on verrattuna muihin Spyro peleihin rutkasti synkempi.
Juoni
Pelin alussa lohikäärmetemppelin vartija ja tulentaitaja Ignitus kertoo, kuinka hänen tehtävänään oli vartioida lohikäärmeenmunia ja varmistaa, että ne kaikki kuoriutuisivat. Kuitenkin Synkän Mestarin kätyrit hyökkäävät temppeliin tavoitteenaan tuhota kaikki munat, erityisesti violetin lohikäärmeen muna. Ignitus vie kuitenkin violetin munan turvaan lähettämällä sen sienen hatussa pitkin jokea toivoen parasta.
Kuluu muutama vuosi. Spyro on kuoriutunut munastaan ja elää hänet löytäneen sudenkorentoperheen kanssa, luullen olevansa itsekin sudenkorento ja Sparxin (Sudenkorentoperheen lapsi) veli. Sparxin kanssa leikkiessään heidän kimppuunsa hyökkää joukko hirviöitä (eräänlaisia apinoita). Taistelun aikana Spyro sattuu syöksemään tulta.
Spyron vapautettua Sparxin, he menevät kotiin, jossa Spyron kasvattivanhemmat joutuvat kertomaan hänelle, ettei hän ole heidän biologinen lapsensa. Tästä masentuneena Spyro päättää lähteä matkalle selvittääkseen alkuperänsä. Sparx lähtee myös lopulta mukaan.
Matkalla he tapaavat luolassa Ignituksen, joka on masentunut tilanteestaan. Spyro auttaa häntä vapauttamaan temppelin hirviöistä, jonka jälkeen Ignitus opettaa Spyrolle tuli-elementin käyttöä. Tämän jälkeen hän lähettää Spyron noutamaan Volteeria, sähkön taitajaa kaukaiselta saarelta. He pääsevät selville Cynderin, mustan naaraslohikäärmeen suunnitelmasta yrittää vapauttaa Dark Master. Hän vie kaikilta elementtien lohikäärmevartijoilta näiden voimat ja valmistaa niista voimakristalleja, joiden avulla Dark Master saadaan vapautettua.
Spyro löytää kaikki elementtivartijat yksitellen eri paikoista (kuitenkin aina hiukan myöhässä estääkseen Cynderiä saamasta voimakristallia), jonka jälkeen vartijat opettavat Spyrolle taitoja omasta elementistään (Spyro oppii näin aina yhden elementin lisää). Kuitenkin pelastaessaan Terradoria, maan taitajaa, Spyro kohtaa Cynderin. Ignitus ehtii kuitenkin pelastaa Spyron joutuen itse vangiksi. Palattuaan temppelille Spyro päättää lähteä pelastamaan Ignitusta Cynderin pesästä.
Palattuaan temppelille Spyrolla ja Cynderillä on paha aavistus. Tarina jatkuu pelin jatko-osassa.
Sparx
Sparx on Spyron paras ystävä ja on hänelle kuin veli. Useimmiten hän on melko säikky ja näsäviisas. Toisin kuin Spyro, Sparx arvostaa rauhallista hiljaiseloa, eikä viihdy toimintatilanteissa.
Ignitus
Ignitus on vanha punainen lohikäärme, tulen taitaja ja yksi neljästä elementtivartijasta. Hän toimii Spyron oppi-isänä. Ignituksella on kyky nähdä näkyjä, minkä avulla hänen oli mahdollista löytää muut vartijat, jotta Spyro voisi pelastaa heidät. Ignitus ei ole kauhean itsevarma, mutta hän luottaa paljon muihin.
Volteer
Volteer on sähkön mestari ja yksi neljästä vartijalohikäärmeestä. Hän on erityisen puhelias ja myös sekava puheissaan aika-ajoin. (Hänen puheessaan on usein hyvin vaikeita ja pitkiä sanoja, joista mm. Sparx usein huomauttaa.) Volteer on sähkönkeltainen.
Cyril
Cyril on jään mestari ja yksi vartijoista. Elementtinsä hän on hyvin tyyni ja rauhallinen, mutta hieman Volteerin tapaan puhelias. Lisäksi hän on jäänsininen.
Terrador
Terrador on vihreä lohikäärme, maan taitaja ja elementtivartija. Hän on melko rauhallinen ja asiallinen. Toisin kuin Volteer ja Cyril, Terrador ei puhu paljoa mutta hän on erittäin vahva ja suurikokoisin kaikista vartijoista.
Cynder
Cynder on musta naaraslohikäärme ja Dark Masterin palvelija. Lopussa hän kuitenkin pääsee irti Dark Masterista ja liittyy Spyron ja elementtivartijoiden puolelle. Cynder on saman ikäinen kuin Spyro. Kun hirviöt hyökkäsivät temppeliin tuhotakseen lohikäärmeiden munat, Cynderin muna otettiin kuitenkin mukaan, sillä vain lohikäärmeen vuonna syntynyt lohikäärme voi vapauttaa Dark Masterin.
Vastaanotto
GameSpotin arvostelussa peli sai keskinkertaisen vastaanoton arvosanoin 5,8/10. Kehuja peli sai muun muassa ääninäyttelystä, kun taas kritiikkiä tuli kehnosta tarinasta ja pelin epäjohdonmukaisuudesta.
Formula 1 97
Formula 1 97 (Yhdysvalloissa Formula 1 Championship Edition) on Bizarre Creationsin kehittämä vuonna julkaistu formula-aiheinen ajopeli. Pelin on julkaissut Psygnosis PlayStationille ja Windowsille.
Peli sisältää kaikki kauden 1997 radat, tallit ja kuljettajat. Selostajana kyseisessä pelissä toimii Murray Walker ja kommentaattorina Martin Brundle. Pelissä on mukana myös neljä bonusrataa, joita pelaaja saa voittamalla pelissä maailmanmestaruuden tai kirjoittamalla Edit Driver -kohtaan Billy Bonus. Pelissä on kielinä englanti, ranska, saksa, espanja sekä italia. Peli on Bizarre Creationsin kehittämä ja Psygnosiksen julkaisema.
Ferrarin Marlboro on korvattu viivakoodilla. Benettonin Mild Seven on korvattu sanalla Benetton. McLarenin West on sensuroitu. Williamsin Rothmans on korvattu sanalla Racing. Ratojen varrella olevat Fosters-mainokset on osassa korvattu sanalla Faster.
Williams-tallin kuljettaja Jacques Villeneuve oli hankkinut tekijänoikeudet nimelleen ja kuvalleen, joten pelissä näytetään vain Villeneuven siluetti ja nimenä Williams Numberone.
Formula 1 -tallit ja kuljettajat
(Williams Numberone)
Arndt Johan Winter
Arndt Johan Winter (29. elokuuta 1744 Helsingin pitäjä – 13. marraskuuta 1819 Ispoisten kartano Kaarina) oli suomalainen kamarineuvos, kartanonomistaja ja maanviljelijä.
Winterin vanhemmat olivat pitäjänapulainen Johan Winter ja Helena Elgman ja puoliso vuodesta 1778 Margareta Loviisa Werner (k. 1788). Senaattori, keräilijä Johan Petter Winter oli heidän poikansa. Arndt Johan Winter tuli ylioppilaaksi 1766 ja työskenteli sitten lääninkonttoristina Helsingissä ja vuodesta 1773 lääninkamreerina Turussa, ensimmäiset neljä vuotta virkaatekevänä. Lääninkamreerin tehtävää hän hoiti yhteensä 34 vuotta. Kamarineuvoksen arvon Winter sai 1796. Hän laati useita asiantuntijalausuntoja ja mietintöjä, muun muassa Porvoon valtiopäivien käyttöön. Vuonna 1812 hänet nimitettiin kamari- ja tilintekotoimituskunnan päälliköksi, mutta hän ei ottanut virkaa vastaan. Winter oli Suomen Talousseuran ensimmäinen rahastonhoitaja ja edisti sekä seuran toiminnan että omistamiensa Ispoisten kartanon ja maatilojen kautta maatalouden kehittämistä. Hän harjoitti myös mehiläishoitoa.
Pavel Korotkov
Pavel Korotkov (24. heinäkuuta 1907 Moskova – 24. syyskuuta 1983 Moskova ) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1952.
Looming
Looming on vuonna 1923 perustettu, vanhin virolainen nykypäivänäkin ilmestyvä kirjallisuuslehti. Lehti julkaisee runoutta, romaaneja, novelleja, esseitä, kirjallisuustutkimuksia, arvosteluja, ynnä muuta. Lehden perustaja sekä ensimmäinen päätoimittaja oli Friedebert Tuglas 1923–1926. Neuvostoaikana lehti oli Neuvosto-Viron kirjailijaliiton äänenkannattaja. Nykyisin se on Viron Kirjailijaliiton (Eesti Kirjanike Liit) aikakauslehti, joka ilmestyy kirjailijaliiton, Viron Tasavallan Kulttuuriministeriön sekä Viron Kulttuurirahaston rahoituksella kustantamo Perioodika OY-n kautta.
Lehden päätoimittajat on alusta alkaen valittu kirjailijaliiton johtokunnassa. Neuvostoaikana päätoimittajan valinnan piti hyväksyä Viron KP Keskuskomitean korkein johtokunta (byroo). Loomingin varapäätoimittajan sekä Loomingin päätoimittajan alaisena työskentelevän Loomingin Kirjaston (Loomingu Raamatukogu) johtavan toimittajan valinnan taas piti hyväksyä saman poliittisen organisaation sihteeristö.
Lehteä julkaistaan 12 numeroa vuodessa. Lehden synnyn jälkeen sen painosmäärä oli noin tuhatkunta kappaletta per numero, vuonna 1955 – 4000, 1977 – 19 000, 1985 se oli 22 000. Vuonna 1990 Loomingin painosmäärä oli 35 500, vuonna 1992 – 6000, 1995 – 2400, 2000 – 2100, 2004 – 1700. Nykypäivänä painetaan sitä taas keskimäärin noin tuhatkunta kappaletta.
Lehden linja
Loomingiin kirjoittaa enemmistö Viron tunnetuista kirjailijoista, esseisteistä sekä kriitikoista ja kirjallisuustieteilijoista. Sen perusteella on lehteä nimitetty parlamentaariseksi lehdeksi. Lehden perustajan Friedebert Tuglasin idea oli, että Looming kutsutaan eloon julkaisemaan Viron kirjailijoita “seinästä seinään”, jolla hän tarkoitti tarvetta välttää nurkkakunta-kirjallisuuspolitiikkaa. Sitä periaatetta on virolaisen kirjallisuustieteilijan Pärt Liasin mukaan johdonmukaisesti ajaneet Tuglas itse ja myöhemmin päätoimittajat Paul Kuusberg sekä Kalle Kurg. Kirjailija Veiko Märkan mukaan Friedebert Tuglasin, Johannes Semperin sekä Kalle Kurgin aikana lehdella oli “niitten johtajien kasvot”, eivätkä he jääneet julkaisemansa materiaalin varjoon. Lehdellä oli alusta asti virolaista kulttuuria edustava sekä kehittävä asenne. Tiukan neuvostosensuurin oloissakin lehti ajoi omaa itsenäistä julkaisulinjaansa, säilyttäkseen virolaisen kulttuurin perusarvot sekä avaraan katseen maailmaan. Kirjallisuustieteilija Maie Kalda näkee “avartumista” siinä, että vuosina 1976–1987 lehti omisti enemmän huomiota kirjoituksille, jotka käsittelivät uusista ja siihen asti vallanpitäjien epäsuosion alla olleista näkökulmista ajakohtaisia sekä periaatteellisia sosiaalisia, filosofisia ym. kysymyksiä omilta sekä ulkomaalaisilta tekijöiltä. Kalle Kurgin mukaan "Loomingin tulee jatkuvasti olla luova.”
Valvonta ja sensuuri
Sodan aikana vuosina 1941–1944 Looming-lehteä ei julkaistu. Neuvostomiehityksen aikana Looming oli kommunistisen puolueen sekä sensuurin tiukan valvonnan alla, sotaa edeltävät numerot vuosilta 1923–1944 oli teljetty tutkimuslaitosten sekä museoitten suljettuihin osastoihin ja niitä lukeakseen tarvittiin erillinen lupa, jota käyttivät pääasiallisesti kirjallisuustutkijat. Lehti oli jopa niin kovassa puristuksessa, että sen merkkipäiviä ei virallisesti vietetty, niistä pikemminkin vaiettiin. Suunnanmuutoksen saavutti päätoimittaja Kalle Kurg vuonna 1983, kun hän poliittisena keinona tavoitteli kansainvälistä huomiota ja pyysi suomalaisia kulttuuritekijöitä osallistumaan merkkipäivän ohjelmaan. Merkkipävän yhteydessä onnistuttiin jopa julkaisemaan Loomingin bibliografia, jota kommunistipuolue piti ei-toivottuna, vaikka bibliografia ehtikin lukijan käsiin vasta vuonna 1987.
Neuvostoaikana lehden alituiseksi ongelmaksi koitui kommunistipuolueen valvonnan sekä sensuurin ohittaminen. Vuonna 1981 Looming julkaisi Taideakatemian ylioppilaan Andrus Rõukin runon, jossa rivien ensimmäiset kirjaimet muodostivat sanan sinimustavalkoinen (sinimustvalge). Lehden päätoimittajaa Kalle Kurgia rankaistiin puolueen korkeimalla tasolla ja ylioppilas poistettiin vuosiksi korkeakoulusta. Kuri, jonka pauloissa Neuvostoliiton kulttuuriihmisiä pidettiin jatkuvasti Josif Stalinin jälkeenkin läpi niisanottujen liennytyskausien ja stagnaatio-ajan, ei lieventynyt ennen vuotta 1988, vaikka puolueen silmälläpito sekä sensuuri perestroikan aikana modernisoitui ja löysi itselleen uusia valvonta- sekä painostusmuotoja. Keväällä ja kesällä 1987, kun Looming julkaisi materiaaleja, jotka sisälsivät tähän saakka kiellettyinä pidettyjä kysymyksenasetteluja ja niitten huipentumana ensimmäisen kokonaisena kyyditysteemalle omistetun romaanin, painostus lehdelle meni äärimmäisuuksiin. Se oli aika, jolloin NKP:n Keskuskomitea aloitti kampanjan Baltian "nationalisteja sekä separatisteja" vastaan. Paikallisen korkeimman puoluejohdon käskystä pysäytettiin välillä jopa painokoneetkin, joilla lehteä painettiin ja päätoimittaja menetti paikkansa.” 3.12.1987 kirjoitti NKP-n äänenkannattaja Pravda, että aikakauslehdissä Vikerkaar sekä Looming vietetään “neuvostovastaista bakkanaalia”. Vuoden 1988 alusta valvonta kuitenkin menetti voimansa, heikentyi astettain vuoden sisällä ja lakkautettiin vuonna 1989, kunnes sensuurivirka (Glavlit) vuonna 1990 lakkautettiin Virossa kokonaan.
Stokastinen prosessi
Stokastisilla prosesseilla tarkoitetaan ajassa sattumanvaraisesti eteneviä todellisuuden prosesseja kuvaavia matemaattisia prosesseja. Usein kyseessä on pisteen satunnaisen liikkeen tutkiminen jossakin sopivassa koordinaatistossa.
Looming
Suomalainen kirjallisuus Loomingissa
Looming on osoittanut paljon huomiota suomalaiselle kirjallisuudelle. Muun muassa Friedebert Tuglas asuikin välillä Suomessa ennen Toista maailmansotaa. Tunnettu fennofiili on myös virolainen kirjailija (runoilija, prosaisti), kriitikko ja kääntäjä Kalle Kurg. Lehdessä on ilmestynyt tai kirjoituksissa käsitelty mm. Juhani Ahon, Tuomas Anhavan, Jan Blomstedtin, Pentti Haanpään, Paavo Haavikon, Maria Jotunin, Arvid Järnefeltin, Aino Kaasisen, Aino Kallaksen, Ilmari Kiannon, Railu Kilpin, Väinö Kirstinän, Aleksis Kiven, Leena Krohnin, Kai Laitisen, Hannu-Pekka Lappalaisen, Joel Lehtosen, Eino Leinon, Väinö Linnan, Elias Lönnrotin, Eeva-Liisa Mannerin, Veijo Meren, Hannu Mäkelän, Kai Niemisen, Eeva Niinivaaran, Lassi Nummin, Erno Paasilinnan, Olavi Paavolaisen, Irja Ranen, Paavo Rintalan, Pentti Saarikoskin, Pentti Saaritsan, Anja Salokanteleen, Juhani Salokanteleen, Frans Eemil Sillanpään, Elvi Sinervon, Väinö Tannerin, Sirkka Turkan, Arvo Turtiaisen, Antti Tuurin, Mika Waltarin, Anja Vammelvuon, Hella Wuolijoen, Armas Äikiän, Claes Anderssonin, Bo Carpelanin, Elmer Diktoniuksen, Jörn Donnerin, Lars Huldénin, Aili Nordgrenin, Hagar Olssonin, Johannes Salmisen, Solveig von Schoultzin, Lars Sundin, Jutta Zilliacuksen, Caj Westerbergin jt. tuotantoa.
Stokastinen prosessi
Tutkittaessa todellisuuden ilmiöitä törmätään tilanteisiin, joissa ilmiön kehityksen ennustaminen tarkasti ei ole mahdollista. Lentokoneen ennakoimattomat keinahtelut ilmassa, lintulajin kannanvaihtelut tietyssä biotoopissa, lämpötilan satunnaiset heilahtelut sääasemalla, geenin yleistyminen eliöpopulaatiossa tai yksittäisen molekyylin liike kaasusäiliössä muodostavat tällaisia prosesseja, joissa on enemmän tai vähemmän myös aivan sattumasta johtuvia tapahtumia. Mainitun tyyppisen ilmiön etenemistä ajan funktiona sanotaan stokastiseksi prosessiksi. Koska prosessin kulkuun liittyy satunnaisuutta, sitä tutkittaessa tarvitaan todennäköisyyslaskentaa.
Esimerkkejä stokastisista prosesseista ovat matemaattinen Brownin liike eli Wienerin prosessi, Poissonin prosessi, Cauchyn prosessi, Ornsteinin–Uhlenbeckin prosessi, Besselin prosessi, Bernoullin prosessi ja Huntin prosessi.
Edellä luetellut prosessit ovat Markovin prosesseja: ne alkavat joka hetki uudestaan eli eivät lainkaan muista menneisyyttään. Niiden tulevaisuuteen vaikuttaa vain nykyhetken tilanne eikä se, miten siihen on tultu. Markovin prosessit ovat laaja ja tärkeä stokastisten prosessien osa.
Esimerkki prosessista, joka ei ole Markovin prosessi, on satunnaiskulusta muokattu jatkuva prosessi, jossa piste liikkuu reaaliakselilla kokonaisluvun kohdalta aikayksikössä tasaisella nopeudella pituusyksikön verran oikealle tai vasemmalle. Sovimme, että kokonaisten aikayksikköjen hetkellä prosessi on aina kokonaisluvun kohdalla arpomassa "lanttia heittämällä" silmänräpäyksellisesti, kumpaan suuntaan mennä. Kun ajan hetki on esimerkiksi t = 2,5, prosessin tiedetään olevan joidenkin peräkkäisten kokonaislukujen välin keskellä. Kuitenkaan ei voida päätellä, onko se menossa oikealle vai vasemmalle, ellei "muisteta", missä se oli hiukan aiemmin. Prosessin jatkoon vaikuttavat siis myös hetkeä t = 2,5 aiemmat tapahtumat, joten kyseessä ei ole Markovin prosessi.
Stokastiset prosessit esitetään matematiikassa usein niin, että ajatellaan prosessin kaikkien mahdollisten kulkureittien (polkujen) muodostavan yhden joukon. Sitten prosessin kulkemaa polkua seurataan ajan mukana. Prosessi valitsee jonkin tietyn mahdollisen polun sattumalta. Kuitenkaan polun "ollessa kesken" sen jatkoa ei voida vielä varmasti ennustaa. Polkuja on nimittäin niin paljon, että tähän asti kuljetulla polun alkupäällä on usein vielä ääretön määrä jatkomahdollisuuksia.
Toinen tapa esittää prosesseja on tulkita ne ajan t funktiona x(t). Tällöin x(t) on pisteen sijainti hetkellä t. Joskus tämä yhdistetään myös edellä käsiteltyyn prosessin kaikkien mahdollisten polkujen joukkoon merkitsemällä, jossa \omega on prosessin tällä kerralla "valitsema" polku.
Markovin prosessin tapauksessa voidaan prosessin kulkua hallita joskus siirtymätodennäköisyyksien avulla. Kun prosessi on jollakin hetkellä pisteessä x ja sen sijainnin tiheysfunktio ajan t kuluttua p(t;x,y), siirtymätodennäköisyys ajan t kuluessa pisteestä x alueeseen A saadaan integroimalla p(t;x,y) y:n suhteen alueen A yli. Saatu integraali, siirtymätodennäköisyys P(t;x,A), kertoo, millä todennäköisyydellä prosessi löytyy ajan t kuluttua alueesta A, kun sen nykysijainti x tunnetaan.
Stokastisia prosesseja on hyödynnetty myös taidemusiikissa, tunnetuimpana säveltäjä Iannis Xenakis.
Aleksi Kortelainen
Aleksi Kortelainen (s. 1983 Nurmes) on iisalmelainen pesäpallon pelituomari. Kortelainen on A-tason tuomari eli hän tuomitsee pääsääntöisesti Superpesistä. Kortelaisen ensimmäinen ottelu Superpesiksessä oli 13. toukokuuta 2008 pelattu Oulun Lippo – Kiteen Pallo. Ammatiltaan Kortelainen on luokanopettaja.
Emerson Sheik
Márcio Passos de Albuquerque (s. 6. syyskuuta 1978 Nova Iguaçu) eli Emerson Sheik on brasilialaissyntyinen qatarilainen entinen jalkapalloilija.
Jalkapallomaajoukkue
Emerson debytoi Qatarin maajoukkueessa 2008. Hän on pelannut kolme maaottelua.
Nicolae Dică
Nicolae Constantin Dică (s. 9. toukokuuta 1980 Pitești, Argeș, Romania) on romanialainen jalkapalloilija, pelipaikaltaan hyökkääjä ja hyökkäävä keskikenttäpelaaja. Hän on pelannut Romanian maajoukkueessa 32 ottelua ja tehnyt niissä yhdeksän maalia vuosina 2003–2010. .
Ari Kiviniemi
pienoiskuva|Ari Kiviniemi vuonna 2013.Ari "Sidi" Kiviniemi (s. 1965) on ilmajokelainen pesäpallon syöttötuomari. Kiviniemi on S-tason tuomari eli hän tuomitsee pääsääntöisesti Superpesistä. Kiviniemen ensimmäinen ottelu Superpesiksessä oli 16. toukokuuta 1999 pelattu Kankaanpään Maila – Sotkamon Jymy. Kiviniemi on ollut tuomitsemassa tuomariurallaan kerran miesten Itä–Länsi-ottelun vuonna 2006 sekä kerran naisten Itä–Länsi-ottelun vuonna 2002. Hän toimii valmennuspäällikkönä Alavuden Peli-Veikoissa.
Saavutukset
Pesäpallotuomarina
Sven Scholander
thumb|Sven Scholander (1909) Sven Scholander (21. huhtikuuta 1860 Tukholma – 14. joulukuuta 1936 Djursholm) oli ruotsalainen säveltäjä ja laulaja, kuvanveistäjä ja liikemies. Hän avasi 1895 Hasselbladin valokuvaustarvikkeita myyvän liikkeen Tukholmaan. .
Scholander esiintyi myös Suomessa. Hän kirjoitti muistelmateoksen Visan, lutan och jag (1935).
Sven Scholanderin isä oli arkkitehti Fredrik Wilhelm Scholander.
Sacred Warrior
Sacred Warrior on yhdysvaltalainen kristillinen power metal -yhtye, joka perustettiin vuonna 1988 Chicagossa, Illinoisissa. Yhtyeen musiikkia verrattiin usein Queensrÿchen tai Metal Churchin tuotantoon. Sacred Warrior julkaisi neljä täyspitkää albumia Intense Records -levy-yhtiöllä ennen kuin se hajosi vuonna 1992.
Historia
Ensimmäistä albumia Rebellion pidetään Sacred Warriorin kaikista julkaisuista parhaimpana. Master's Command -albumilla vierailee Vengeance Rising -yhtyeen johtohahmo Roger Martinez, joka laulaa kaksistaan Rey Parron kanssa. Sacred Warriorin paluukonsertti Cornerstone-festivaaleilla vuonna 2001 äänitettiin ja julkaistiin cd:llä.
Tantaali
Tantaali on siirtymämetalleihin kuuluva harvinainen, siniharmaakiiltoinen alkuaine, jonka järjestysluku on 73. Sitä käytetään kirurgien välineissä ja implanteissa, sillä se ei reagoi ruumiinnesteiden kanssa. Tantaalia käytetään myös kemianteollisuudessa, tantaalikondensaattoreissa, sähköputkissa ja aikaisemmin hehkulampun hehkulangoissa. Tantaalikarbidi (TaC, CAS-numero 12070-06-3) on osana kovametalliseoksissa. Tantaalia tavataan pääasiassa tantaliittimineraalissa ((Fe,Mn)Ta2O6).
Tantaalin CAS-numero on 7440-25-7. Tantaali reagoi halogeenien ja hapettimien kanssa aiheuttaen palo- ja räjähdysvaaran.
Luonnossa oleva tantaali sisältää kahta isotooppia eli 180Ta ja 181Ta. Tantaalilla on olemassa myös muita ydinreaktioissa esiintyviä isotooppeja, mutta niitä ei käytännössä esiinny luonnossa esiintyvissä mineraaleissa. thumb|left|300px|Tantaalia Ruotsalainen kemisti ja mineralogi Anders Gustaf Ekeberg löysi tantaalin vuonna 1802 analysoidessaan kahta mineraalinäytettä. Toinen näytteistä oli peräisin Kemiöstä Suomesta ja toinen Ytterbystä Ruotsista. Monet kemistit pitivät tantaalia kuitenkin tuolloin samana aineena kuin vuotta aiemmin löydettyä niobiumia. Tantaalin eristi (epäpuhtaana) ensimmäisenä ruotsalainen kemisti Jöns Jacob Berzelius vuonna 1820. Puhdasta tantaalia onnistui kuitenkin valmistamaan vasta saksalainen kemisti Werner von Bolton vuonna 1903. Tantaali on saanut nimensä kreikkalaisessa mytologiassa esiintyneen Lyydian kuninkaan ja Zeuksen pojan Tantaloksen mukaan. Niobium on puolestaan saanut nimensä Tantaloksen tyttären Nioben mukaan.
Suurimmat tantaalikaivokset ovat nykyisin Thaimaassa, Kongon demokraattisessa tasavallassa, Brasiliassa, Portugalissa ja Kanadassa. Suurin osa tantaalista saadaan kuitenkin tinan valmistuksen sivutuotteena.
Portteri
thumb|right|[[Żywiec (panimo)|Żywiec Porter]] Portteri tai porter on tumma pintahiivaoluttyyppi, joka on tehty paahdetuista maltaista. Nimen alkuperän on väitetty juontuvan kantajista (engl. porter), jotka joivat täyttävää olutta työpäivän ohessa osittain ravinnoksi. Toinen juonne nimelle on, että Hollannissa juotiin poorteriksi kutsuttua olutta. Suosittuja porter-merkkejä ovat muun muassa yhdysvaltalainen Anchor Porter ja englantilainen Fullers London Porter.
Etymologia
Sanan porter epäillään tulevan sanasta kantaja (apumies), joka toi portteria torimyyjille 1700-luvulla.
Historia
Porter syntyi 1700-luvun alussa Britanniassa. Sen kehittäjänä pidetään Ralph Harwoodia. Se oli ensimmäinen teollisesti pantu olut. Portterien historian alkuaikoina se sekoitettiin muista oluista. Yleisesti hyväksytyn teorian mukaan se oli alun perin erityisesti torikauppiaiden suosiossa. Sitä vietiin Britanniasta muun muassa Baltiaan, jossa on edelleen porterpanimoja. Laivamatkojen aikana hiiva käytti jäämäsokerin alkoholiksi. Tämän takia balttilaisissa porttereissa on tyypillisesti korkeampi uutepitoisuus. Toinen merkittävä alue oli Irlanti, jossa se on edelleen erityisesti työväenluokan suosiossa. Suosioon se nousi erityisesti 1800-luvulla. 1800-luvun lopussa suurin osa kulutetusta oluesta oli portteria. mutta katosi suurilta osin maailmansotien välissä. Portteria pantiin vuoteen 1973 asti Irlannissa. 1970-luvun lopulla kaksi brittiläistä panimoa Penrhos ja Timothy Taylor aloittivat uudestaan portterin panemisen.
Tunnettuja porttereita
thumb|150px|right|Fuller'sin porter. Tunnettuja portervalmistajia ovat muun muassa brittiläiset Malton, Fuller’s ja Samuel Smith. Yhdysvaltalaisia tunnettuja valmistajia ovat esimerkiksi Hill Farmstead Brewery ja Sierra Nevada Brewing. Suomalaisista panimoista Sinebrychoffin portteri lienee tunnetuin suomalainen portteri.
Metsäorvokki
Metsäorvokki (Viola riviniana) on orvokkien (Viola) sukuun kuuluva monivuotinen ruohovartinen kasvi.
Metsäorvokki on 10–25 cm korkea, ja sen terälehdet ovat siniset, valkotyviset, joskus harvoin täysin valkoiset. Terälehtiä on 5, joista 2 osoittaa ylöspäin ja 3 alaspäin. Juurakko on pysty. Lehtiruusukkeesta kohoavat lehdet ovat 2–4 cm leveitä, herttamaisia, ja väriltään puhtaanvihreitä. Kasvin varsi ja lehtiruodit ovat tavallisesti kaljuja.
Metsäorvokki on hermafrodiitti eli kaksineuvoinen. Sen kukkia pölyttävät monet pistiäiset ja perhoset. Sen siemenet karisevat touko-kesäkuussa.
Lajinimensä riviniana metsäorvokki on saanut saksalaisen kasvitieteilijän August Quirinus Rivinuksen mukaan.
Kari Koskelainen (pesäpallotuomari)
Kari Koskelainen (s. 1965) on kouvolalainen pesäpallon pelituomari. Koskelainen on A-tason tuomari eli hän tuomitsee pääsääntöisesti Superpesistä. Koskelaisen ensimmäinen ottelu Superpesiksessä oli 20. toukokuuta 2007 pelattu Joensuun Maila – Kiteen Pallo. Ammatiltaan Koskelainen on yrittäjä.
Puiden tarinoita: Ritari
Puiden tarinoita: Ritari on käsikirjoittaja Iiro Küttnerin kirjoittama ja sarjakuvataiteilija Ville Tietäväisen kuvittama satukirja. Sen on vuonna 2014 julkaissut Books North, ja se kuuluu sarjaan Puiden tarinoita, jonka kussakin kirjassa puu kertoo tarinoita ihmisistä.
Küttner on sanonut kirjan tekemisestä, että ensin hän päättää, miten kirja päättyy. "Tarinat eivät olisi voineet syntyä niin, että ensin olisi mietitty, mitä lukijat haluavat." Hän ei suuntaa kirjojaan millekään kohderyhmälle: "En usko kohderyhmiin pennin vertaa." Harri Römpötti kirjoittaa arviossaan, että Ritari alkaa perinteisen kaavan mukaan, mutta jatko ei menekään ennalta arvattavasti. Tarina ei sijoitu tiettyyn aikaan eikä paikkaan, mutta sillä on kuitenkin kytköksiä nykyaikaan.
Artakserkses III
Artakserkses III oli Persian kuningas 358–338 eaa. Hän oli Artakserkses II:n poika. Vuonna 343 eaa. Artakserkses valloitti takaisin Egyptin ja karkotti faarao Nakhthorhebin.
Artakserkseen murhasi hänen avustajansa Bagoas, joka nosti Artakserkseen nuorimman pojan Arsesin valtaistuimelle.
Rummukkajärvi
Rummukkajärvi on pieni ja rehevöitynyt järvi Kurikan kunnan eteläosassa entisen Jalasjärven kunnan Rummukkaperällä. Järven eteläkärki on osa Karviaa. Pinta-alaa järvellä on 0,71165 neliökilometriä ja se on Kyrönjoen valuma-alueen 20. suurin järvi. Rummukkajärven vedenpinta on matalalla ja laskemaan päin, ja pinnankorkeus on 144,9 metriä. Rummukkajärven vedenkorkeutta on aikoinaan laskettu. Nykyisin järvessä on vesijättöalueita.
Rummukkajärvi on hyvä lintujärvi.
Grunion
Grunion (Leuresthes tenuis) on noin 19 senttimetrin pituinen kala, joka kuuluu hopeakylkikalojen lahkoon (Atheriniformes). Se elää Tyynessämeressä Kalifornian rannikolla. Grunionin selkäevät ovat hyvin pienet, ja ne ovat lähellä pyrstöä.
Lisääntyminen
Grunionien lisääntyminen on riippuvainen vuorovesirytmistä. Ne nousevat maalis-elokuussa hiekkarannalle tulvavuoksen ollessa korkeimmillaan, parittelevat ja jättävät munat hiekalle. Kahden viikon päästä seuraavan tulvavuoksen aikaan poikaset kuoriutuvat ja huuhtoutuvat aaltojen mukana mereen.
Maria Turtschaninoff
thumb|Maria Turtschaninoff Göteborgin kirjamessuilla 2014. Maria Turtschaninoff [turtša'niːnof] (s. 21. helmikuuta 1977 Helsinki ) on suomenruotsalainen fantasiakirjailija ja freelance-toimittaja. Hän voitti vuoden 2014 Finlandia Junior -palkinnon teoksellaan Maresi: Punaisen luostarin kronikoita.
Turtschaninoff opiskeli ihmisekologiaa Göteborgin yliopistossa. Hän valmistui filosofian maisteriksi vuonna 2000 ja muutti takaisin Helsinkiin, jossa työskenteli toimittajana Yle Radio Vegassa. Hän on myös avustanut sanomalehti Västra Nylandia.
Trisykliset masennuslääkkeet
thumb|[[Imipramiinin molekyylirakenne]] thumb|[[Triptyl-tabletteja]]
Maria Turtschaninoff
Turtschaninoffin romaanit Arra, Anaché ja Maresi sijoittuvat samaan fantasiamaailmaan. Arra oli vuonna 2009 ehdolla Finlandia Junior -palkinnon saajaksi ja sai Svenska litteratursällskapet i Finlandin palkinnon vuonna 2010. Lokakuussa 2014 Turtschaninoff voitti Svenska Ylen kirjallisuuspalkinnon teoksellaan Maresi, ja kirja voitti myös Finlandia Juniorin. Vuonna 2017 hänelle myönnettiin Svenska kulturfondenin suuri kulttuuripalkinto ja 2018 Längmanin säätiön palkinto. Vuonna 2017 hänet valittiin yhdeksi 39:stä lupaavimmista eurooppalaisesta alle 40-vuotiaasta lasten ja nuorten kirjojen kirjailijasta Hay-festivaalilla Tanskan Aarhusissa. Fantasiatrilogian teoksia oli vuoteen 2022 mennessä julkaistu yli 30 kielellä ja kirjan Maresi elokuvaoikeudet myytiin 2016 englantilaiselle Film4-elokuvayhtiölle. Kirjan Suomaa käännösoikeudet oli vuoteen 2022 mennessä myyty 15 maahan ja lontoolainen Pushkin Press -kustantamo teki kirjasta maailmanlaajuisen englanninkielisen julkaisusopimuksen. Suomessa Suomaa toi Turtschaninoffille Kirjakauppaliiton Kiitos kirjasta -mitalin 2023.
Trisykliset masennuslääkkeet
Trisykliset lääkkeet, joita kutsutaan usein myös trisyklisiksi masennuslääkkeiksi ovat keskushermoston toimintaan vaikuttavia lääkkeitä, joita käytetään masennuksen, kroonisen kivun ja ennenaikaisen siemensyöksyn hoitoon.
Maria Turtschaninoff
Lapsena Turtschaninoff esiintyi televisiosarjassa Harjunpää ja ahdistelija (1985), jossa hän näytteli Timo Harjunpään tytärtä. Myös hänen isänsä Peter Turtschaninoff nähtiin pienessä sivuosassa.
Trisykliset masennuslääkkeet
Trisykliset masennuslääkkeet on vanhin masennuslääkkeiden ryhmä joka otettiin käyttöön maailmalla 1950-luvulla ja Suomessa 1960-luvun lopulla. Trisyklisillä masennuslääkkeillä on lievää masennusta lievittävää vaikutusta, jonka uskotaan perustuvan serotoniinin ja noradrenaliinin takaisinoton estämiseen. Trisyklisistä masennuslääkkeistä Suomessa käytetään ainakin amitriptyliinia, doksepiinia, nortriptyliinia, trimipramiinia ja klomipramiinia.
Maria Turtschaninoff
Turtschaninoff asuu Karjaalla.
Trisykliset masennuslääkkeet
Yleistä
Trisyklisten masennuslääkkeiden käyttöä on vähennetty sillä SSRI- ja MAOI-lääkkeillä on jonkin verran vähemmän sivuvaikutuksia. Lisäksi trisykliset masennuslääkkeet voivat aiheuttaa hermosto- tai verenkierto-ongelmia kuten suun kuivumista ja sydämen rytmihäiriöitä. Niillä on SSRI-lääkkeitä useammin lihottavaa sivuvaikutusta, ne väsyttävät enemmän ja voimistavat enemmän alkoholin vaikutuksia. Lisäksi niiden yliannostus on vaarallisempi kuin modernien lääkkeiden. On kuitenkin masennustiloja ja -potilaita, joille trisykliset lääkkeet tuovat enemmän apua.
Kun trisyklistä masennuslääkettä annetaan depressiosta kärsivälle potilaalle, mielialan kohoaminen ja depressiivisten ajatusten väistyminen ei ala heti vaan yleensä vasta 2–3 viikon kuluttua. Hoitovaikutus ilmenee viiveellä myös uudemmissa masennuslääkkeissä, eikä viiveen syytä tarkkaan tiedetä. Terveelle ihmiselle trisyklinen masennuslääke ei aiheuta mielialan kohoamista vaan lähinnä sivuvaikutusten kaltaisia oireita.
Trisyklisiä masennuslääkeitä käytetään myös kroonisen kivun lievitykseen ja migreenin ennaltaehkäisyyn.
Trisyklisten masennuslääkkeiden nimi juontuu niiden kemiallisesta rakenteesta. Kaikkien trisyklisten lääkkeiden rakenteessa on kaksi bentseenirengasta, joiden väliin jäävä kolmas rengas koostuu etyleenisillasta ja propyyliamiinisivuketjusta. Ensimmäinen trisyklinen masennuslääke oli imipramiini. Myöhemmin kehitetyt trisykliset masennuslääkkeet ovat rakenteeltaan imipramiinin kaltaisia ja ne eroavat toisistaan sivuketjun osalta.
Metabolia
Noin joka 20. aikuisella trisykliset masennuslääkkeet hajoavat tavallista hitaammin. Nämä potilaat eivät siedä tavanomaisia annoksia. Tämä perinnöllinen ominaisuus voidaan selvittää farmakogeneettisellä testillä.
Vaikutus elimistössä
Trisykliset masennuslääkkeet estävät serotoniinin ja noradrenaliinin takaisinottoa aivoissa. Trisyklisillä masennuslääkkeillä on lisäksi voimakas muskariinireseptoreita salpaava antikolinerginen vaikutus, mikä johtaa parasympaattisista hermopäätteistä vapautuvan asetyylikoliinin vaikutusten vähenemiseen.
Sivuvaikutukset ja terveysriskit
Pitkään jatkunut trisyklisten masennuslääkkeiden käyttö puolitoistakertaistaa riskin sairastua Alzheimerin tautiin. Trisyklisten masennuslääkkeiden antikolinerginen vaikutus saattaa aiheuttaa lisäksi häiriöitä potilaan verenkierrossa, rauhastoiminnoissa kuten hormonien erityksessä, ruoansulatuksessa, virtsaelinten toiminnoissa sekä unen- ja lämmönsäätelyssä. Trisyklisten masennuslääkkeiden käyttöön liittyy usein myös lihomista. Trisyklisten masennuslääkkeiden käyttöön liittyy myös riski saada sydän- ja verenkiertoelimistöön kohdistuvia haittavaikutuksia.
Muita antikolinergisiä haittavaikutuksia ovat esimerkiksi muistin ja ajatustoimintojen heikkeneminen, kiihtyneisyys, sekavuus, näköhäiriöt ja hallusinaatiot. Trisyklisten masennuslääkkeiden käyttö lisää myös luunmurtumien riskiä.
Joillain trisyksilillä masennuslääkkeillä on myös yleistä kipuaistia turruttavaa vaikutusta. Näiden lääkkeiden käyttäjille pitäisi järjestää säännöllinen hammaslääketieteellinen seuranta, koska lääkitys voi johtaa siihen, että hammasmätä vaurioittaa hampaita ilman että hampaat oireilevat. Myös syljeneritystä vähentävä vaikutus ja verenkiertoa heikentävä vaikutus lisäävät osaltaan hammasvaurioiden riskiä.
Eräät trisykliset masennuslääkkeet, kuten Surmontil (trimipramiini), saattavat aiheuttaa masennusta sekä itsemurhia tai itsemurhayrityksiä myös silloin, kun lääke määrättiin muuhun kuin masennuksen hoitoon, eikä  potilas ollut masentunut ennen lääkehoidon alkua. Tämä riski on suurin alle 25-vuotiailla potilailla.